ཟུང་བ་མེད་པས་དེར་འཛིན་མེད། །ཅེས་པ་ལྟར།
ནང་འཛིན་བྱེད་སེམས་ཀྱི་འཁྲུལ་སྣང་དེའང་ནུབ་སྟེ། རང་སེམས་འོད་གསལ་ལ་་་་་་
གསལ་སྣང་ཆེས་ཆེར་དོད་པས། དེ་མངོན་སུམ་དུ་མཐོང་བ་ལྟ་བུའི་ཉམས་འཆར་བ་་་་
ཡིན༑ དེ་ནི། དེ་ཚེ་བར་ཆད་མེད་པ་ཡི། །ཏིང་ངེ་འཛིན་ལ་མྱུར་དུ་རེག །འདི་
ལྟར་དེ་ཡི་མཇུག་ཐོག་ཏུ། །འཛིན་པའི་རྣམ་པར་གཡེང་བ་སྤོང༌། །ཞེས་པ་ལྟར།
ཆོས་མཆོག་བར་ཆད་མེད་པའི་ཏིང་ངེ་འཛིན་ཞེས་པ་ཡིན་ཏེ། དེའི་ཚེ་ལྷན་སྐྱེས་ཀྱི་མ་་
རིག་པ་མ་དག་ཀྱང༌། ལྷན་སྐྱེས་དེ་ལས་མཆེད་པའི་གཟུང་འཛིན་གྱི་འཁྲུལ་སྣང་་་་་
113

མངོན་འགྱུར་བ་ཕལ་ཆེར་དག་པའི་འོད་གསལ་ཤར་ཏེ། མཐོང་ལམ་ས་དང་པོའི་ཡེ་་་
ཤེས་སྐྱེ་བ་ལ་བར་ཆད་མེད་པར་བདེ་བླག་ཏུ་འགྲུབ་པ་ཡིན། དཔེ་སྤྲིན་གསེབ་ཀྱི་ཟླ་་་
བའི་སྒྲིབ་བྱེད་སྤྲིན་ནང་མ་དེའང་སྲབ་ཏུ་སོང་བས་ཟླ་བ་ཆེས་གསལ་བ་དང་འདྲ།
སླར་ཡང་སྤྲོ་བ་ཆེན་པོས་བསྒོམས་པ་ལས། གཟུང་འཛིན་གཉིས་ཀྱི་སྤྲོ་གཞི་ལྷན་སྐྱེས་
ཀྱི་མ་རིག་པའི་བག་ལ་ཉལ་མ་དག་ཀྱང་དེ་མངོན་གྱུར་བ་དག་སྟེ། གཟུང་འཛིན་་་་
གཉིས་བྲལ་གྱི་སེམས་རང་བཞིན་འོད་གསལ་རྗེན་ནེ་ཡེ་རེ་མཐོང་བ་ལྟ་བུའི་གསལ་སྣང་
དང་ཡིད་ཆེས་སྐྱེ་སྟེ། དེ་ནི། སེམས་ལས་གཞན་མེད་པར་ནི་བློས་རིག་ནས། །
དེ་ནས་སེམས་ཀྱང་མེད་པ་ཉིད་དུ་རྟོགས། །བློ་དང་ལྡན་པས་གཉིས་པོ་མེད་རིག་་་་་
ནས༑ །དེ་མི་ལྡན་པའི་ཆོས་ཀྱི་དབྱིངས་ལ་གནས། །ཞེས་པ་ལྟར། སྣང་མཆེད་་་
ཐོབ་གསུམ་གྱི་འཁྲུལ་སྣང་མངོན་གྱུར་བ་ནུབ། དེའི་གཉེན་པོ་སྣང་མཆེད་ཐོབ་གསུམ་
གྱི་གསལ་སྣང་རིམ་བཞིན་ཤར་བའི་སྦྱོར་ལམ་གསུམ་དང༌། དེའི་རྗེས་སུ་ལྷན་སྐྱེས་་་་
-
ཀྱི་མ་རིག་པ་མངོན་གྱུར་བ་རགས་པའང་ནུབ་པའི་འོད་གསལ་ཆེན་པོ་འཇིག་རྟེན་ཆོས་་་
མཆོག་གི་སྐབས་ཁོ་ན་ཡིན་གྱི། ལྷན་སྐྱེས་མ་རིག་པ་བག་ལ་ཉལ་ཕྲ་བ་ས་བོན་དང་་་་་
བཅས་པ་མ་དག་པས། མཐོང་ལམ་ས་དང་པོའི་ཉམས་དངོས་ཤར་སྙམ་དུ་འཁྲུལ་་་་་་་
བར་ནི་མི་བྱའོ། །དེ་རྗེས་མཐོང་ལམ་ས་དང་པོའི་ཡེ་ཤེས་སྐྱེ་ཚུལ་ནི། དེ་ལྟར་་་་་་་
བསྒོམས་པའི་མཇུག་ཐོག་ཏུ། ལྷན་སྐྱེས་མ་རིག་པ་ས་བོན་དང་བཅས་པའི་ཆ་ཤས་་་་་
གཅིག་དག་པའི་རང་སེམས་འོད་གསལ་གྱི་ཆ་ཤས་གཅིག་མངོན་དུ་ལྷག་གིས་མཐོང་བ་་
ནི་ས་དང་པོ་མཐོང་ལམ་ཞེས་བྱ་བ་ཡིན་ཏེ། དེ་ནས་དེས་ནི་འཇིག་རྟེན་ལས། །
འདས་པའི་ཡེ་ཤེས་བླ་མེད་པ། །རྣམ་པར་མི་རྟོག་དྲི་མ་མེད། །འཛིན་པ་གཉིས་་་་
དང་བྲལ་བ་ཐོབ། །དེ་འདིའི་གནས་ཡོངས་གྱུར་པ་སྟེ། །ས་ནི་དང་པོ་ཡིན་པར་་་་་་་
འདོད༑ །ཅེས་སོ། །དཔེར་ན་ཚེས་གཅིག་གི་ཟླ་བའམ། སྤྲིན་དང་བྲལ་བའི་ཟླ་་་
བའི་ཟུར་གཅིག་ནམ་མཁའི་མཐོངས་ནས་མངོན་སུམ་དུ་མཐོང་བ་དང་འདྲ། དེས་ན།
ས་བཅུའི་སྐབས་སུ་རང་སེམས་འོད་གསལ་དེའི་སྒྲིབ་བྱེད་མ་རིག་པའི་ཆ་ཤས་རེ་དག་་་་་
པའི་གསལ་སྣང་ཇེ་ཆེར་གྱུར་ཏེ། ས་བཅུ་གཅིག་པར་སངས་རྒྱས་པའི་ཚེ་ན་དག་པ་་་་་་
114

གཉིས་ལྡན་གྱི་སེམས་རང་བཞིན་འོད་གསལ་སྒྲིབ་མེད་དུ་མཐོང་བ་ཡིན་ཏེ། ཇི་སྐད་་་
དུ༑ ལུང་ལས། སྤྲིན་མཐོང་མཁའ་ལ་ཉི་བཞིན་འདིར་ཁྱོད་ཕྱོགས་གཅིག་བློ་གྲོས་་་
ཅན༑ །བློ་མིག་དག་པའི་འཕགས་མཆོག་གིས་ཀྱང་ཐམས་ཅད་མཐོང་མ་ལགས། །
བཅོམ་ལྡན་འདས་ཁྱོད་ཆོས་སྐུ་གང་དག་བློ་གྲོས་མཐའ་ཡས་པ། །ཤེས་བྱ་མཐའ་་་་་
མེད་མཁའ་དབྱིངས་ཁྱབ་པ་དེ་དག་གིས་ཀུན་མཐོང༌། །ཞེས་དང༌། ཀླུ་སྒྲུབ་ཞབས་་
ཀྱིས༑ ཇི་ལྟར་ཟླ་བ་ཚེས་པ་ལ། །སྐད་ཅིག་སྐད་ཅིག་རྒྱས་པར་མཐོང་། དེ་་་་་
བཞིན་ས་ལ་ཞུགས་རྣམས་ཀྱིས། །རིམ་གྱིས་རིམ་གྱིས་འཕེལ་བར་མཐོང་། །ཞེས་་
བཤད་པ་ལྟར་ཡིན་པས། དགའ་བ་དང་སྤྲོ་བ་ཆེན་པོས་ཉམས་ལེན་གྱི་གནད་ཤེས་ན།
འཁྲུལ་མེད་ཀྱི་ས་ལམ་བགྲོད་ཚུལ་ལ་དཀའ་བ་ཡོད་པ་མ་ཡིན་ཞེས་བླ་མའི་ཞལ་་་་་་
གདམས་སྙིང་ལ་བཅང་བ་གཅེས་སོ། །ཡང་སྨྲས་པ། གཞི་སྣང་མཆེད་ཐོབ་པ་འོད་་
གསལ་བཞི། །ནམ་འཆི་ཚེ་ཤར་མོད་ངོ་མ་ཤེས། །དུས་ད་རེས་དམ་པའི་བཀའ་་་་་
དྲིན་གྱིས། །སེམས་ཁོ་ཐག་ཆོད་པར་བྱིན་གྱིས་རློབས། །ཞེས་སོ། །གསུམ་པ་ཞི་
ལྷག་ཟུང་འཇུག་བསྒོམ་པ་ནི། དབེན་པའི་གནས་སུ་ལུས་རྣམ་སྣང་གི་ཆོས་བན་་་་
ལྡན༑ སེམས་སྐྱོ་ཤས་ངེས་འབྱུང་བྱམས་སྙིང་རྗེ་བྱང་ཆུབ་སེམས་ཀྱི་ངང་ནས་སྐྱབས་་་
གསོལ་གྱི་འུར་སྒྲ་དི་རེ་བ་དང་། དང་བའི་དད་པ་བ་སྤུ་གཡོ་བཞིན་པས། སྲོལ་་་་་
གཉིས་ལས་བྱོན་པའི་གནས་ལུགས་ལ་དཔྱོད་པའི་སོ་སོར་རྟོག་པའི་ཤེས་རབ་ངར་ལྷང་་
ངེ་བ། གསལ་སིང་ངེ་བ་ཡིད་ཆེས་ཀྱི་ངེས་པ་རྙེད་ངེས་པ་ཞིག་གསལ་གདབ། དེ་་་་་
ནི་ལྷག་མཐོང་སོར་རྟོག་དཔྱད་སྒོམ་རྐྱང་པ་ཡིན་པས། དེ་ཙམ་མ་ཡིན་པར་སོར་རྟོག་་་
གིས་དཔྱད་པའི་ལྟ་བ་དེའི་སྟེང་དུ་སྔར་བཞིན་བསྒོམས་པས་སེམས་གནས་ཆ་རྙེད་དེ།
ལྟ་བ་དེ་ཉིད་ཞི་གནས་ཀྱི་འཇུར་མིག་ལས་འདྲེན་ཐུབ་པའི་ལྟ་བ་གསལ་སྟོང་ཟུང་འཇུག་་
བྱམས་སྙིང་རྗེ་བྱང་ཆུབ་སེམས་ཀྱི་རྩིས་ཟིན་པའི་ཉམས་ལེན་དེ་ཉིད་ཞི་ལྷག་ཟུང་འཇུག །
ཐབས་ཤེས་ཟུང་འཇུག །ལྟ་སྒོམ་སྤྱོད་གསུམ་ཟུང་འཇུག་གི་ལམ་ཕུལ་དུ་ཕྱིན་པ་ཡིན་་
པས་འདི་ལ་ཡུན་རིང་དུ་འབད། ཡང་གནས་ཆ་ཆེའང་སོར་རྟོག་གི་གསལ་ཆ་ཆུང་ན།
གནས་པ་ལས་སད་པར་བྱ་སྟེ། སོར་རྟོག་གིས་ངེས་པ་དྲངས་ཏེ་གནས་པ་བསྒོམ།
115

ཡང་བྱམས་སྙིང་རྗེ་སོགས་ཀྱི་རྩི་དང་མ་འབྱར་ན། སྔོན་དུ་དེ་དག་གསལ་བཏབ་སྟེ་་་་་
གནས་ཆ་ལ་འབད། གནས་པ་ཤས་ཆུང་ན། ལྟ་བའི་སྟེང་དུ་རིག་པ་ཧུར་ཕྱུང་སྟེ།
རྣམ་རྟོག་གཞན་གྱི་འཇུག་པ་རྒྱུན་རྦད་ཀྱིས་ཆད་པར་བྱས་ལ་བསྒོམ། འདི་ཡན་ཆད་་་་
རྗེས་བསྔོ་བ་སྨོན་ལམ་དང༌། ཐུན་ལས་ལངས་རྗེས། འགྲོ་འཆག་ཉལ་འདུག་་་་་་་་
ཐམས་ཅད་མཉམ་གཞག་ཏུ་གང་བསྒོམ་པ་དེའི་རྩིས་ཟིན་པར་བྱ་བ་ནི་མཐུན་ལ།
ཁྱད་པར་ལྟ་བའི་སྐབས་སུ། ལྟ་བ་དྲན་འདུན་མ་ཉམས་པར་བསྐྱངས་པས། རྩོལ་་་
བཅས་དང་རྩོལ་མེད་ཀྱི་དྲན་པས་ཉིན་མཚན་ཁོར་ཡུག་ཏུ་འབྱོངས་པ་ནི། དལ་འབྱོར་
ལ་སྙིང་པོ་ལོངས་པའི་མཆོག་གོ །ཐུན་ནི་རབ་ཉིན་མཚན་དུས་གསུམ་གསུམ།
འབྲིང་བཞི། ཐ་ནའང་ཐུན་གཉིས་ཀྱི་སྒོ་ནས་ཉམས་སུ་བླང་འཚལ་ལོ། ༠ །ཡང་་་་་
སྨྲས་པ། ལྟ་ཐོག་ཏུ་ཞི་གནས་ཀྱི་སུན་མ་ཡོད། །ལྟ་བ་ལ་སྙིང་རྗེའི་སྐྱེལ་ཐུང་རེམ། །
ཉམས་ལེན་མཆོག་འོད་གསལ་མ་བུར་འདྲེས། །རྣམ་འབྱོར་བདག་ཉམས་ཀྱི་དགའ་་་་
བ་ལ། །ཞེས་སོ།།
༈ གཉིས་པ་ཐུན་མོང་མ་ཡིན་པའི་ཉམས་སྣང་སྐྱེ་འགྱུར་ལ་ངེས་ཤེས་སམ་་་་་་
དགའ་བ་བསྐྱེད་པ་ནི། སྦྱོར་བ་སྐྱབས་གསོལ་སོགས་སྔར་བཞིན་བསྒོམ། སྔར་གྱི་་
ཉམས་སྣང་དེ་དག་ནི། ཕ་རོལ་ཏུ་ཕྱིན་པའི་ལམ་སེམས་ལ་གནད་དུ་བསྣུན་པའི་་་་་
ཉམས་མྱོང་ཙམ་ཡིན་པས། འཚང་རྒྱ་བ་ལ་དུས་འགྱངས་པ་ཙམ་ཡིན་ལ། ད་ནི་ཚེ་་
འདི་ལ་འཚང་རྒྱ་བའི་ལམ་གྱི་གནད། རྡོ་རྗེའི་ལུས་ལ་གནད་དུ་བསྣུན་ཆོག་པ་རྡོ་རྗེ་་་་་
ཐེག་པའི་ལམ་ལ་མྱུར་བ་ཉིད་དུ་འཇུག་པར་བྱ། དེ་ལྟར་ཞུགས་པའི་ཚེ། རྡོ་རྗེའི་་་་
ལུས་ཀྱི་རྟེན་འབྲེལ་ལུས་རྩ་དང༌། རྩ་ཡི་གེ་དང༌། ཁམས་བདུད་རྩི་དང་། སྙིང་་་་
པོ་ཡེ་ཤེས་རླུང་གི་དཀྱིལ་འཁོར་སེམས་ཀྱི་དབང་བྱས་པ་ལས། ཉམས་སྣ་ཚོགས་པ་་་་
ཞིག་སྐྱེ་བར་འགྱུར་མོད། དེ་དག་གི་མཐུན་པའི་ཕྱོགས་ལ་ཧ་ཅང་དགའ་ཆེས་པ།
མི་མཐུན་པའི་ཕྱོགས་ལ་ཧ་ཅང་སྐྱོ་ཆེས་པར་ཡང་མི་བྱ་སྟེ། རྡོ་རྗེའི་ལུས་ཀྱི་རྩ་ཡི་གེའི་་
བྱེད་པའི་ཉམས་དགའ་མི་དགའ་སྣ་ཚོགས་པ་ཞིག་སྐྱེ་བར་སྣང་བས། བླ་མ་དམ་པའི་་
ཞལ་གྱི་གདམས་པ་བཞིན། བྱུང་རྒྱལ་གྱི་གནད་དང་། ལྟ་བ་དང་བསྲེ་ཞིང་བསྐྱང་་་་
116

བར་བྱའོ་སྙམ་དུ་ངེས་པ་བསྐྱེད། ཉམས་ཇི་ལྟ་བུ་ཞིག་སྐྱེ་བར་འགྱུར་ན། ལུས་་་་་་
ཉམས༑ སེམས་ཉམས། རྨི་ཉམས་སོགས་ཉམས་གསུམ། རྣམ་རྟོག་སྔོན་དུ་སོང་
བའི་དྲོད། ཁམས་དགུ་འདུས་པའི་དྲོད། ཐིག་ལེ་འབར་ཞིང་བརྟན་པའི་དྲོད་དེ་་་་་
དྲོད་གསུམ། འཇུག་པ་སེལ་བའི་ལམ། ཆགས་པ་གཅོད་པའི་ལམ། བྱང་ཆུབ་་་་
ཆེན་པོའི་ལམ་སྟེ་ལམ་གསུམ། མཐོང་སྣང་གི་རྟེན་འབྲེལ། རླུང་ལོག་གི་རྟེན་་་་
འབྲེལ༑ རྨི་ལམ་གྱི་རྟེན་འབྲེལ་ཏེ་རྟེན་འབྲེལ་གསུམ། མཚན་ཉིད་སྣ་ཚོགས་པའི་་་
ཏིང་ངེ་འཛིན། རང་བཞིན་སྟོང་པའི་ཏིང་ངེ་འཛིན། ངོ་བོ་ཟུང་འཇུག་གི་ཏིང་ངེ་་་་་་
འཛིན་གསུམ་སྟེ། ཉམས་ལྔ་གསུམ་བཅོ་ལྔ། དེ་དག་ཀྱང་ཏིང་ངེ་འཛིན་གསུམ་དུ་་་་
འདུས་ལ། ནམ་ཞིག་ཉམས་དེ་དག་སྐྱེས་པའི་ཚེ། འདི་ནི་ལུས་ཉམས་སོ་ཞེས་སོ་་་་་
སོར་ངོ་ཤེས་པར་བྱའོ་སྙམ་དུ། དཀྱུས་ས་བསྟན་པའི་རྟ་ཐགས་ཐོགས་མེད་པར་རྒྱུག་་་
པ་བཞིན་དུ། ད་ལྟ་ཉིད་དུ་སྐྱེ་འགྱུར་ལ་ངེས་ཤེས་བསྐྱེད་པར་བྱའོ།། །།
གསུམ་པ་དག་པའི་སྣང་བ་ལ་སྤྲོ་བ་བསྐྱེད་པ་ནི། རྡོ་རྗེའི་ཚིག་རྐང་ལས།
བདེ་བར་གཤེགས་པའི་སྐུ་གསུང་ཐུགས་མི་ཟད་པ་རྒྱན་གྱི་འཁོར་ལོ་ལ་དག་པའི་སྣང་་་
བའོ༑ །ཞེས་པས་བསྟན་ཏེ། འདི་ལྟ་བུའི་ལམ་ཉམས་སུ་བླངས་པ་ལས།
འབྲས་བུ་འདི་ལྟ་བུ་འབྱུང་ངོ་སྙམ་དུ་འབྲས་བུ་ལ་སྤྲོ་བ་བསྐྱེད་པ་སྟེ། དེའང་ཚོགས་་་་
གཉིས་ཀྱི་ལམ་བདེ་བ་ནས་འབྲས་བུ་སྐུ་བཞིར་གཤེགས་པས་བདེ་བར་གཤེགས་པ།
སྐུ་མི་ཟད་པ་ལ་གཉིས་ལས། སྐུའི་གསང་བ་བསམ་གྱིས་མི་ཁྱབ་པ་ནི། དབུའི་་་་་
གཙུག་ཏོར་བལྟར་མི་མངོན་པ། སྐུ་ཐམས་ཅད་པ་ནི། གདུལ་བྱ་ཉེ་རིང་ལ་སྤྲུལ་པ་
མཆོག་ནས། གཟིངས་ཟམ་རི་བོང་སོགས་གང་ལ་གང་འདུལ་གྱི་རྣམ་པར་སྟོན་པ།
གསུང་ལའང་གཉིས་ལས། གསུང་གི་གསང་བ་ནི། ཐག་ཉེ་རིང་གང་ནས་ཉན་
ཀྱང་གསུང་ལ་ཕྲ་རགས་མི་མངོན་པ། གསུང་ཐམས་ཅད་པ་ནི། རིགས་དྲུག་སོ་་་་་་
སོའི་སྐད་དུ་ཆོས་སྟོན་པ། ཐུགས་ལའང་གཉིས་ལས། ཐུགས་ཀྱི་གསང་བ་ནི།
འཇིག་རྟེན་ལས་འདས་པའི་ཐུགས་ལ་གཞག་པའི་ཚེ་སངས་རྒྱས་ཀྱིས་ཇི་ལྟ་ཇི་སྙེད་པ་་་་
མཁྱེན་པའི་གཏིང་གཞན་གྱིས་དཔག་པར་མི་ནུས་ལ། འཇིག་རྟེན་པའི་ཐུགས་ལ་་་་་
117

གཞག་པའི་ཚེ། བྱིས་པས་ཀྱང་ཐུགས་ཀྱི་ཚོད་བགམ་པར་ནུས་པ། དེ་ལྟ་བུའང་་་་་
རང་གཞན་གཉིས་ཀ་ལ་མཛེས་པས་རྒྱན། གཞན་དོན་གྱི་བྱ་བ་རྒྱུན་མི་འཆད་པས་ན་་
འཁོར་ལོ། དག་པའི་སྣང་བ་ཞེས་པ་ནི། རང་གི་ཡེ་ཤེས་ཡོངས་སུ་དག་པ་ཉིད་་་་་་
ལས་མ་གཏོགས་པ་འཁོར་འདས་ཀྱི་ཆོས་ཐ་དད་པ་མེད་པར་རྟོགས་ཏེ། དེ་ཙམ་ན་་་་
འཁོར་འདས་རོ་གཅིག །ལམ་དང་འབྲས་བུ་རོ་གཅིག །སངས་རྒྱས་དང་སེམས་་་་་
ཅན་རྒྱུད་གཅིག །སྤང་གཉེན་རོ་གཅིག །དེ་ཙམ་ན་བླང་དོར་གཉིས་མེད། སྤང་་་
ཐོབ་གཉིས་མེད་ཅེས་བྱ་བར་འགྱུར་བས། དེ་ལྟ་བུའི་འབྲས་བུ་མྱུར་བ་ཉིད་དུ་ཐོབ་་་་་
པར་བྱའོ་ཞེས་དགའ་བ་དང་སྤྲོ་བ་བསྐྱེད་ལ། ལམ་བཟང་འདི་ལ་རྩོལ་བ་དྲག་ཏུ་སྐྱེད་
ཅིག་ཅེས་གདམས་སོ། །ཁྲིད་དེའི་སྙིང་པོ་བསྡུས་པ་ནི། བླ་མེད་ཐེག་པར་རྩ་ཡིག་་་་
རླུང་དང་སེམས། །གནད་དུ་སོང་ནས་ཉམས་སྣང་བཅོ་ལྔ་འཆར། གསང་བ་རྣམ་
གསུམ་རྒྱན་གྱི་འཁོར་ལོ་ལ། ཡིད་ཆེས་དགའ་སྤྲོ་སྐྱེ་བར་བྱིན་གྱིས་རློབས། །ཞེས་་་
སོ༑ སྣང་གསུམ་སྤྱིའི་ལམ་གྱི་སྙིང་པོ་བསྡུས་པ་ནི། འཁོར་བས་ཡིད་འབྱུང་ལས་་་་་
འབྲས་དཔང་དུ་བཙུག །སྙིང་རྗེས་རྒྱུད་བརླན་བྱང་ཆུབ་སེམས་གཉིས་འབྱོངས། །
གནས་པའི་བཞོན་པར་ལྟ་བས་ཁ་ལོ་བསྒྱུར། །མཐར་ཐུག་གནས་སུ་བགྲོད་པར་བྱིན་
གྱིས་རློབས། །ཞེས་བྱའོ། །དེ་ལྟ་བུའི་སྣང་གསུམ་གྱི་ཁྲིད་འདི་ནི། གཞུང་ཇི་ལྟ་་་
བའི་ཁྲིད་ཀྱི་སྔོན་འགྲོ། ཕར་ཕྱིན་ཐེག་པ་དང་ཐུན་མོང་བ། ཟབ་མོ་མདོ་ལྔར་་་་་
གྲགས་པ། རྒྱུ་སྟོན་པ་བདེ་བར་གཤེགས་པ་སྙིང་པོའི་མདོ། ལམ་ལ་ཐབས་གཙོ་་་་་
བོར་སྟོན་པ་གསང་ཆེན་ཐབས་ལ་མཁས་པའི་མདོ། ཤེས་རབ་གཙོ་བོར་སྟོན་པ་ཏིང་་་
འཛིན་རྒྱལ་པོའི་མདོ། འབྲས་བུ་ཐུན་མོང་བ་སྟོན་པ་མདོ་སྡེ་ས་བཅུ་པ། ཐུན་མོང་་་
མ་ཡིན་པ་སྟོན་པ་སངས་རྒྱས་སའི་མདོ་རྣམས་ཀྱི་སྙིང་པོའི་བཅུད་བསྡུས་པ། དེའང་་་་
མདོ་ལས། འགྲོ་བ་དྲུག་གི་སེམས་ཅན་ལ། །ལས་དང་ཉོན་མོངས་སྣང་བར་སྣང་། །
རྣལ་འབྱོར་པ་ལ་ཏིང་འཛིན་གྱི། །འབྲས་བུ་ཉམས་ཀྱི་སྣང་བར་སྣང༌། །ཡང་དག་་་་
རྫོགས་པའི་སངས་རྒྱས་ལ། །གསང་བ་བསམ་གྱིས་མི་ཁྱབ་པའི། །སྣང་བ་བསམ་་
གྱིས་མི་ཁྱབ་བོ། །ཞེས་པའི་མདོ་ཚིག་གི་སྙིང་པོ་ཉམས་ལེན་ཁྲིད་དུ་དྲིལ་ནས་བསྟན་་་
118

པ༑ ༠ སྣང་གསུམ་གྱི་ཁྲིད་ཡིག་ལམ་འབྲས་སློབ་བཤད་འཛིན་པའི་བླ་མ་དམ་པའི་་་་
གསུང་བཞིན། སྤྱིར་དྲིན་ཅན་རྩ་བའི་བླ་མ་རྣམ་གསུམ་དང་། ཁྱད་པར་འདྲེན་པ་་་་་
མཚུངས་བྲལ་བཀའ་དྲིན་གཞལ་དུ་མ་མཆིས་པ་བློ་གསལ་རྒྱ་མཚོའི་གསུང་ལས་ཆོས་་་་་་
འདིའི་རིགས་སུ་སྐྱེས་པ་ཤཱཀྱའི་དགེ་སློང་སློབ་བཤད་འཛིན་པ་ཀླུ་སྒྲུབ་ཅེས་བྱ་བས།
མེ་མོ་ཕག་གི་ལོར་གཙང་འདར་སྟོད་ཆོས་འཁོར་ཡང་རྩེ